Source: https://www.riigiteataja.ee/akt/121122012037
Timestamp: 2019-12-15 22:23:38+00:00

Document:
Ametnike haridusele, töökogemusele ja võõrkeelte oskusele esitatavad nõuded – Riigi Teataja
Ametnike haridusele, töökogemusele ja võõrkeelte oskusele esitatavad nõuded
Ametnike haridusele, töökogemusele ja võõrkeelte oskusele esitatavad nõuded - sisukord
§ 4 Nõuded võõrkeelte oskusele
RT I, 21.12.2012, 37
Vastu võetud 19.12.2012 nr 114
Määrus kehtestatakse avaliku teenistuse seaduse § 10 lõike 1 punkti 1 alusel.
Määrust kohaldatakse ministeeriumide ja nende valitsemisalas olevate ametiasutuste ning Riigikantselei ametnikele, välja arvatud avaliku teenistuse seaduse § 10 lõikes 2 nimetatud ametnikele. Avaliku teenistuse seaduse § 10 lõikes 4 nimetatud ametiasutuste ametnikele on määrus soovituslik.
(2) Avaliku teenistuse seaduse § 10 lõikes 2 viidatud ametniku asetäitjal (edaspidi tippjuhi asetäitja) ja ametiasutuse struktuuriüksuse juhil peab olema kõrgharidus.
(1) Tippjuhi asetäitjal, Riigikantselei ja ministeeriumi struktuuriüksuse juhil peab olema vähemalt 2-aastane juhtimiskogemus või selle puudumisel kõrghariduse omandamisele järgnenud vähemalt 3-aastane töökogemus ametiasutuse või ametikoha töövaldkonnas.
(2) Lõikes 1 nimetamata ametiasutuse struktuuriüksuse juhil peab olema vähemalt 1-aastane juhtimiskogemus või 2-aastane töökogemus ametiasutuse või ametikoha töövaldkonnas.
§ 4. Nõuded võõrkeelte oskusele
Tippjuhi asetäitjal, Riigikantselei ja ministeeriumi struktuuriüksuse juhil peab olema inglise, prantsuse, saksa või vene keele mõistmise ja rääkimise oskus Euroopa Nõukogu koostatud Euroopa keeleõppe raamdokumendis toodud C1-tasemel ning kirjutamise oskus B2-tasemel või kahe võõrkeele, sealhulgas inglise, prantsuse, saksa või vene keele mõistmise ja rääkimise oskus B2-tasemel ning kirjutamise oskus B1-tasemel.
Paragrahvis 3 sätestatud nõuet ei kohaldata ametnikule, kes määruse jõustumise ajal on ametnikuna teenistuses ja jätkab §-s 3 nimetatud ametikohal.

References: § 4
 § 10
 § 10
 § 10
 § 10

§ 4